作者:白居易
標題:李夫人－鑒嬖惑也
內容:漢武帝，初喪李夫人。夫人病時不肯別，死後留得生前恩。君恩不盡念未已，甘泉殿裡令寫真。丹青畫出竟何益，九華帳深夜悄悄，反魂香降夫人魂。夫人之魂在何許，去何速兮來何遲，是耶非耶兩不知。翠蛾彷彿平生貌，背燈隔帳不得語，安用暫來還見違。傷心不獨漢武帝，又不見泰陵一掬淚，馬嵬坡下念楊妃。縱令妍姿豔質化為土，此恨長在無銷期。生亦惑，死亦惑，尤物惑人忘不得。人非木石皆有情，不如不遇傾城色。